Minul on ka koerad turvalisuse pärast, muidu üksinda metsas elada ei julgekski. Seda, mis mul vahepealsel koeravabal perioodil kõik minema tassiti, ei hakka üles lugemagi, sellest peaks eraldi postituse tegema.  Seepärast jään ka seisukoha juurde, et üksildases maakohas kinni pandud koer on umbes sama hea, kui aheldatud politseinik tänaval. Või posti külge seotud turvamees kaubanduskeskuses.  Linnades ja muudes  tiheasustuspiirkondades on muidugi teine lugu. Aga kui mul on suure teeni 300 meetrit tupikteed ja keegi hajaküla rahvast pole mu koeri küla peal hulkumas näinud, ei tohiks siiski probleemi olla.  Külaliste jaoks on telefon. Võib-olla olen ma külalislahkusetu tõbras, aga mulle kutsumata külalised kohe üleüldse ei meeldi. Isegi siis mitte, kui nad tuttavad on.